กรณีทานยาPEPครบ28วัน ตรวจเลือดวันที่44หลังเสี่ยงด้วย 4th generation ผลเป็นลบ ต้องตรวจเลือดที่3เดือนอีกทีไหมครับ
สวัสดีค่ะ การตรวจเลือดหาว่ามีการติดเชื้อ hiv หรือไม่นั้นมีหลายวิธี เช่น การตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง หรือการตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น หรือตรวจทั้งภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงโดยถ้าตรวจด้วยน้ำยา 4th gen หรือตรวจทั้งเชื้อและภูมิไปพร้อมกันนั้น ที่ประมาณ 1 เดือนหลังมีความเสี่ยงก็ให้ผลที่ค่อนข้างแน่นอนได้ แต่อย่างไรก็ตามมักจะแนะนำผู้ป่วยกลับไปตรวจด้วยการตรวจภูมิคุ้มกันโดยตรงที่ 3 เดือนด้วยค่ะ